แนวโน้มดัชนีเช้าผันผวน-ลงตามต่างประเทศ
นักวิเคราะห์ฯคาดตลาดหุ้นไทยเช้านี้น่าจะผันผวนและมีโอกาสปรับลงตามต่างประเทศ หลังปัจจัยต่างๆยังลบ
30 ต.ค. 2565

นักวิเคราะห์ฯคาดตลาดหุ้นไทยเช้านี้น่าจะผันผวนและมีโอกาสปรับลงตามต่างประเทศ หลังปัจจัยต่างๆยังลบ
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้น่าจะผันผวนและมีโอกาสปรับตัวลงตามตลาดหุ้นต่างประเทศ หลังปัจจัยต่างๆยังดูเป็นเชิงลบ ไม่ว่าจะเป็นเรื่องการประชุมคณะกรรมการร่วมระหว่างสองพรรคการเมืองของสหรัฐ หรือ Super Committee ที่ไม่สามารถบรรลุข้อตกลงเกี่ยวกับการปรับลดยอดขาดดุลงบประมาณ ขณะที่ปัญหาหนี้สินในยุโรปก็ยังกดดันอยู่ 
ด้านปัจจัยในประเทศนักลงทุนต่างชาติยังคงขายสุทธิอย่างต่อเนื่องตลอด 6 วันทำการที่ผ่านมา ส่วนผลกระทบของเหตุการณ์น้ำท่วม ในเชิง fundamental ก็ยังไม่ได้สะท้อนตัวเลขความเสียหายสุดท้ายออกมา
พร้อมให้แนวรับ 950 จุด แนวต้าน 980 จุด